**TÁMOGATÁSI KÉRELEM ELŐZETES REGISZTRÁCIÓS LAP**

**a vasúti egyes kocsi teherfuvarozás támogatásához**

Kérjük az előzetes regisztrációs nyomtatványt és annak mellékleteit valamennyi rovatra kiterjedően kitölteni, és a kérelmező képviseletére jogosult(ak) által/cégszerűen, az aláírás-mintával egyezően aláírni!

**A kérelmező alapadatai**

|  |  |
| --- | --- |
| **A kérelmező vasúti társaság neve:** |  |
| **A kérelmező vasúti társaság székhelye:** |  |
| **A kérelmező vasúti társaság****cégjegyzékszáma:** |  |
| **A kérelmező vasúti társaság (vasútvállalati) kódja:** |  |
| **A kérelmező vasúti társaság adószáma:** |  |
| **A kérelmező képviselője** **(tisztsége megjelölésével):** |  |
| **A kérelmező képviselőjének telefonszáma:** |  |
| **A kérelmező képviselőjének levelezési címe:** |  |
| **A kérelmező képviselőjének e-mail címe:** |  |
| **A kérelmező támogatási keretszerződésben megjelölni kívánt kapcsolattartója (név, beosztás, telefon, e-mail):** |  |

Kelt: Budapest, 2021. ….

…………………………….

 kérelmező cégszerű aláírása

 p.h. cégszerű aláírásra jogosult(ak) tisztségének megnevezése

 kérelmező (vasúti társaság) elnevezése

**A ELŐZETES REGISZTRÁCIÓS LAP MELLÉKLETEI**

Kérjük az alábbi táblázatban megjelölni a csatolt mellékleteket!. Amennyiben valamely melléklet csatolásra kerül, a „Csatolta-e?” rovatban **I (igen)**, ellenkező esetben **N (nem)** jelzés feltüntetése szükséges!

|  |  |  |
| --- | --- | --- |
| **Ssz.** | **A melléklet megnevezése** | **Csatolta-e?****(I/N)** |
| 1. | Tájékoztató a tervezett **(**későbbiekben kiírásra kerülő) pályázatról  |  |
| 2. | Az „Egyes kocsi teherfuvarozás” támogatási program előzetes regisztráció időszakára vonatkozó adatkezelési tájékoztatás és nyilatkozat |  |
| 3. | Rendszerleírás a 2021. évet illetően |  |

**1. melléklet**

**Tájékoztató a tervezett (későbbiekben kiírásra kerülő) pályázatról**

1. **A pályázat célja**

A pályázat célja, hogy Magyarország Kormánya vissza nem térítendő költségvetési támogatás nyújtásával – a vasúti egyes kocsi teherfuvarozás támogatási rendszerének létrehozásáról, valamint a kapcsolódó fuvarozási ágazat fejlesztéséről szóló 1414/2020. (VII.16.) Korm.határozatban (a továbbiakban: Korm. határozat) meghatározott célok alapján – a magyarországi vasúti egyes kocsi teherfuvarozás forgalmának volumenét fenntartsa, és azt revitalizációra ösztönözze.

A támogatás tervezett célja megőrizni (stabilizálni) a hálózati lefedettséget biztosító vasúti egyes kocsi teherfuvarozási szolgáltatás fenntartását, kismértékű növelését, a hazai kis- és középvállalkozások nemzetközi és hazai kereskedelmi vérkeringésbe való bekapcsolását. Hálózati szinten továbbra is fenntartani a kiszolgálási helyek, kiszolgálási csomópontok, rendező-pályaudvarok rendszerét, kiszolgálását.

1. **A támogatás tervezett időtartama**

A támogatási időszak tervezetten 2021-től 2025-ig, illetve a forrás rendelkezésre állásáig tart. A támogatás csak olyan tevékenységhez nyújtható, amely nem kezdődött meg Pályázóval kötött a támogatási keretszerződés megkötése előtt.

1. **A tervezett támogatás formája**

A tervezett támogatás vissza nem térítendő támogatásnak minősül, mely– az előzetesen meghatározott éves keret kimerüléséig - minden olyan Pályázónak versenysemlegesen jár, aki igényli (érvényes pályázati anyagot nyújt be) és megfelel a Pályázati felhívás feltételeinek.

1. **A támogatást nyújtó és a továbbtámogató szervezet meghatározása**

A nemzetgazdaság szempontjából kiemelten fontos vasúti egyes kocsi teherfuvarozás fenntartása és revitalizációja érdekében biztosított a Korm. határozat szerinti támogatást, mint költségvetési támogatást az állami támogatás nyújtásával kapcsolatosan kötelezettségvállalási jogkört gyakorló (jogi) személy, (Képviseli az innovációs és technológiai miniszter,) 1011 Budapest, Fő utca 44-50.az Innovációs Technológiai Minisztérium (a továbbiakban: „Támogató”) nyújtja.

A Támogató a Támogatási Programban és az évente megkötésre kerülő Támogatói Okiratban valamint összeghatártól függően az éves Támogatási Szerződésben részletezett feltételek alapján a támogatás teljes időszakára a támogatás továbbadásával a MÁV Magyar Államvasutak Zártkörűen Működő Részvénytársaságot, 1087 Budapest, Könyves Kálmán krt. 54-60. (a továbbiakban: „MÁV Zrt.”) bízza meg a teljes magyarországi nyílt vasúti pályahálózatot érintően.

A MÁV Zrt. a támogatással kapcsolatos feladatok ellátását a teljes magyarországi országos nyílt hozzáférésű vasúti pályahálózaton végzi, beleértve a MÁV Zrt. és a GYSEV Zrt. által működtetett nyílt hozzáférésű vasúti pályahálózatot egyaránt.

1. **A pályázat benyújtására jogosultak köre, alkalmassági feltételek**

Támogatási kérelmet nyújthat be minden olyan belföldön bejegyzett vagy a támogatás időtartama alatt bejegyzésre kerülő gazdasági társaság, amely rendelkezik:

* a vasúti közlekedésről szóló 2005. évi CLXXXIII. törvény (a továbbiakban: Vtv) alapján vasúti árutovábbításra, vontatási szolgáltatás végzésére a vasúti igazgatási szerv által kibocsátott működési engedéllyel,
* magyarországi nyílt hozzáférésű vasúti pályahálózat használatára vonatkozó hatályos hálózat-hozzáférési szerződéssel,
* tevékenységi körében szerepel a TEÁOR 49.20 Vasúti áruszállítás, vagy a NACE 49.20 Rail freight transport megjelölés,
* a 2016/798/EK irányelve szerinti biztonsági tanúsítvány „A” részével rendelkezik és a tanúsítvány „B” részét legalább kérelmezte,
* a vasúti egyes kocsi teherfuvarozás végzését menetvonal megrendelő vasúti társaságként vállalja/ teljesíti.

A Vtv 6.§ (3) bekezdése alapján a Magyarországon kiadott működési engedéllyel egy tekintet alá esik a valamely más EGT-tagállamban a 2012/34/EU irányelv alapján kiadott működési engedély. A működési engedély, a biztonsági tanúsítvány, illetve a hálózat-hozzáférési szerződés (bármely pályahálózat működtető vonatkozásában) megszűnése vagy felfüggesztése a támogatás igénybevételének jogát is megszünteti vagy felfüggeszti.

A Pályázónak meg kell felelnie az uniós és a költségvetési támogatások igénybevételéhez előírt feltételeknek, a pályázatát az előírt követelményeknek megfelelően kell benyújtania, majd az elbírálás eredményétől függően a támogatás igénybevételére feljogosító támogatási keretszerződést a MÁV Zrt.-vel meg kell kötnie, illetve teljesítenie kell a beszámolási és adatszolgáltatási kötelezettségét.

Az a vállalkozó vasúti társaság vehet részt a pályázaton, aki a támogatási időszakban nem minősül az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet (a továbbiakban: Atr.) 6. § (4a) és (4b) bekezdése alapján nehéz helyzetben levő vállalkozásnak.

**A támogatás igénybevételének további kizáró feltételei**

Nem nyújtható támogatás annak a Pályázónak, amely

* nem rendelkezik érvényes hálózat-hozzáférési szerződéssel valamely pályahálózat- működtetőnél,
* nem felel meg az államháztartásról szóló 2011. évi CXCV. törvény (a továbbiakban: Áht.) 48/B. §-ában és 50. §-ában meghatározott követelményeknek,
* köztulajdonban álló gazdasági társaság esetén, ha az Áht.-ban foglaltak szerint a köztulajdonban álló gazdasági társaságok takarékosabb működéséről szóló 2009. évi CXXII. törvényben foglalt közzétételi kötelezettségének nem tett eleget,
* olyan jogi személy vagy jogi személyiséggel nem rendelkező más szervezet, amely az Áht. 1. § 4.) pontja szerint nem átlátható szervezet,
* jogerős végzéssel elrendelt felszámolási, csőd-, végelszámolási vagy egyéb - a megszüntetésére irányuló, jogszabályban meghatározott - eljárás alatt áll,
* a támogatási rendszerből való kizárás hatálya alatt áll,
* harmadik személy irányában olyan kötelezettsége áll fenn, amely a támogatással létrejött projekt céljának megvalósulását meghiúsíthatja,
* a támogatási döntés tartalmát érdemben befolyásoló valótlan, hamis vagy megtévesztő adatot szolgáltatott vagy ilyen nyilatkozatot tett,
* az Európai Bizottság támogatás visszafizetésére kötelező határozatának nem tett eleget a 37/2011.(III.22.) Korm. rendelet 3§ (3) bek. alapján,
* az államháztartásról szóló törvény végrehajtásáról szóló 368/2011. (XII. 31.) Korm. rendelet (Ávr.). 75. § (2) bekezdés szerinti nyilatkozatokat nem teszi meg, vagy azokat visszavonja,
* nem szerepel a köztartozásmentes adózói adatbázisban a pályázat benyújtásakor, vagy aki nem nyújt be teljes bizonyító erejű adóhatósági nyilatkozatot arról, hogy nem áll fenn köztartozása és arról, hogy vállalja, hogy kéri a felvételét a köztartozásmentes adózói adatbázisba
* nem felel meg a felhívásra vonatkozó állami támogatási szabályoknak.
1. **Támogatott tevékenység és a támogatás mértéke**

**A támogatott tevékenység meghatározása**

A támogatás a következő feltételeknek megfelelő fuvarozás esetén nyújtható:

Vasúti egyes kocsi teherfuvarozás: olyan vasúti árufuvarozás

aa) amelynél a vasúti kocsiban feladott küldemény a továbbítása során egynél több menetvonalban közlekedett úgy, hogy az első és/vagy az utolsó menetvonalban való közlekedés távolsága legfeljebb 80 km, és az első és/vagy utolsó menetvonal vonatkozásában a vonatba felvett elegytömeg legfeljebb 2000 tonna (azok a menetvonalak, amelyek megtételére egy határátmenet felől illetve felé került sor, nem számítanak első illetve utolsó menetvonalnak),

ab) amelynél a vontatójármű(vek) kivételével nem azonos az összes érintett menetvonalon közlekedő vonatok összeállítása,

ac) amelynél nincs szakadás az érintett menetvonalak ki- és besorozó állomásai között,

ad) amely legfeljebb 10 menetvonalban érintett,

ae) a MÁV Zrt. részére megadásra kerül az egyes kocsi azonosításához szükséges adattartalom,

af) amely nem minősül tranzitforgalomnak,

ag) amely nem minősül irányvonatnak, vagy több tagban kiszolgált irányvonatnak,

ah) amelynél a rakott teherkocsihoz tartozó küldeményazonosító nem változik a feladástól a rendeltetési állomásig (beleértve az utólagos rendelkezést is) a magyarországi vasúti pályahálózaton történő továbbítás során.

Vasúti egyes kocsi teherfuvarozás: az előbb meghatározott küldeménynek a feladási és rendeltetési állomás között a magyarországi országos, nyílt vasúti pályahálózaton történő közlekedése.

A vasúti egyes kocsi teherfuvarozás informatikai azonosításához további feltételek írhatók elő.

**A támogatás intenzitása**

A támogatás felső határára vonatkozóan szabályozást a *2008/C 184/07 számú Közösségi iránymutatás* tartalmazza a következőképpen:

* az infrastruktúrahasználathoz nyújtott támogatások esetében a vasúti közlekedés összköltségének 30%-a, és a támogatható költségek 100%-a;
* az externális (külső) költségek csökkentéséhez nyújtott támogatások esetében a vasúti közlekedés összköltségének 30%-a, és a támogatható költségek 50%-a.

Támogatási intenzitás a támogatástartalom és az elszámolható költségek jelenértékének hányadosa, százalékos formában kifejezve.

Az állami támogatás maximális intenzitása: 30%

**A támogatás mértéke**

A támogatás az Európai Unió működéséről szóló Szerződés 107. cikk (3) bekezdése szerinti állami támogatásnak minősül.

A vasúti egyes kocsi teherfuvarozás támogatására vonatkozóan várhatóan legfeljebb a költségvetés által biztosított forrás 2021-re 3 728 080 000 Ft, azaz hárommilliárd- hétszázhuszonnyolcmillió- nyolcvanezer forint a Támogatási Program további időszakára tervezetten évi 6,4 milliárd Ft, azaz hatmilliárd-négyszázmillió forint, melynek pontos összegét a MÁV Zrt. és ITM között évente megkötésre kerülő Támogatási okirat vagy összeghatártól függően Támogatási szerződés tartalmazza. A tárgyévre meghatározott támogatási összeget a tárgyévben elvégzett fuvarozási teljesítményre lehet elszámolni és kifizetni, költségvetési forrás a következő évre át nem vihető.

A 2021-es támogatási évre vonatkozó támogatási mértékeket a MÁV Zrt. a Támogató által történő Támogatói Okirat kiállítását követően hozza nyilvánosságra.

A vasúti egyes kocsi teherfuvarozás támogatásának igénybevétele a teljesítmények azonosítását követő elszámolás melletti havonkénti kifizetési rendszerben valósul meg a tényleges teljesítmények alapján egységesen a magyarországi vasúti nyílt országos pályahálózatra vonatkozóan.

A vasúti egyes kocsi teherfuvarozás után járó támogatások maximális mértékét SA.59448 (2020/N)számon jóváhagyott vasúti egyes kocsi teherfuvarozás Támogatási programja tartalmazza az 1. táblázatnak megfelelően.

1. táblázat: Vasúti egyes kocsi teherfuvarozás után járó támogatások maximális mértéke a magyar nyílt országos hozzáférésű vasúti pályahálózaton

|  |
| --- |
| Támogatás mértéke (Ft/átkm / EUR/átkm\*) |
| **Forgalomtípus** | **legfeljebb 80 km-ig\*\*** | **80 km felett** |
| **Belföld** | 8,38 / 0,02294 | 8,38 / 0,02294 |
| **Export-import** | 4,95 / 0,01355 | 4,95 / 0,01355 |

*\* a támogatás folyósítása Forintban történik. Az EUR értékek feltüntetése a 2020. 09. 24-i hivatalos MNB deviza középárfolyamon (365,33 Ft/EUR) történt, tájékoztatás jelleggel.*

\*\* *csak a kocsi által a feladási (kiszolgáló) helytől az* ***első vonatban****, valamint a kocsi által a rendeltetési (kiszolgáló) hely előtti* ***utolsó vonatban*** *megtett út hosszára érvényes a magyar nyílt hozzáférésű vasúti pályahálózaton. Azok az útszakaszok, amelyek megtételére egy határátmenet felől illetve felé került sor, nem számítanak első illetve utolsó vonatútnak.*

Kijelentem, hogy a tervezett pályázati tájékoztató tartalmát tudomásul vettem.

Elfogadom, hogy a MÁV Zrt. a változtatás jogát fenntartja.

Kelt: Budapest, 2021. ….

…………………………….

 kérelmező cégszerű aláírása

 p.h. cégszerű aláírásra jogosult(ak) tisztségének megnevezése

 kérelmező (vasúti társaság) elnevezése

1. **melléklet**

**Az „Egyes kocsi teherfuvarozás” támogatási program előzetes regisztráció időszakára vonatkozó adatkezelési tájékoztatás**

1. **Személyes adatok kezeléséhez kapcsolódó tájékoztatás:**

A MÁV Zrt. tájékoztatja az előzetes regisztrációban résztvevő gazdasági társaságokat, hogy az előzetes regisztrációs eljárás során a regisztrációs anyagban szereplő személyes adatok kezelése tekintetében az alábbi linken elérhető adatkezelési tájékoztatóval rendelkezik:

https://www.mavcsoport.hu/sites/default/files/upload/page/adatkezelesi\_tajekoztato\_-\_beszerzesek\_mav\_zrt\_1.pdf

A MÁV Zrt. az adatkezelési tájékoztatókban foglaltakat jelen előzetes regisztrációs eljárás lefolytatása során is irányadónak tartja és alkalmazza a személyes adatok tekintetében.

Fenti adatkezelési tájékoztatókban minden – a személyes adatok kezelése szempontjából – releváns információt az érintettek rendelkezésére bocsát a MÁV Zrt., ide értve az érintetti jogokkal, az azok gyakorlásával, valamint az azokhoz kapcsolódó jogorvoslati lehetőségekkel kapcsolatos tájékoztatást is.

Felhívja a MÁV Zrt. a tisztelt Kérelmező gazdasági társaságok figyelmét arra, hogy az adatkezelési előírások (GDPR) érvényesülése érdekében kötelezettek megismertetni az adatkezelési tájékoztatók tartalmát az előzetes regisztrációs eljárás lebonyolításában résztvevő – operatív lebonyolítóként, kapcsolattartóként, aláíróként feltüntetett – természetes személyekkel. Felhívja továbbá a MÁV Zrt. a figyelmet arra, hogy ezen kötelezettség teljesítésének elmaradása esetleges kártérítési felelősségük fennállását vonhatja maga után.

1. **Előzetes regisztrációs lapon szereplő adatok kezeléséhez kapcsolódó tájékoztatás:**

A jelen regisztrációs eljárás lebonyolításához kapcsolódóan a MÁV Zrt. az alábbi tájékoztatást nyújtja a jelentkezők részére.

1. **Adatkezelés céljai**
2. Elsődleges adatkezelési cél a későbbiekben kiírásra kerülő pályázaton résztvevő nyertes pályázó(k) támogatási jogviszony alapján fennálló kötelezettségei teljesítésének – így különösen a támogatási cél megvalósulásának — ellenőrzése.

A későbbiekben lefolytatásra kerülő pályázati eljárás eredményes lefolytatása, valamint a későbbiekben kiírásra kerülő pályázati felhívásban foglalt feltételeknek történő – előzetes és utólagos – megfelelés ellenőrzése a MÁV Zrt. alapvető érdeke és célja.

1. Másodlagos adatkezelési cél a MÁV Zrt. jogszabályban, illetve a későbbiekben megkötésre kerülő támogatási okiratban meghatározott nyilvántartási és közzétételi kötelezettségének teljesítése, valamint a MÁV Zrt. jogszabályban meghatározott szervezetek felé fennálló tájékoztatási, és ellenőrzési kötelezettségének/lehetőségének teljesítése.

Az előzetes regisztrációsidőszak során összegyűjtött adatokat a MÁV Zrt. felhasználhatja statisztikai célokra. Ennek keretében az Innovációs és Technológiai Minisztérium – ITM, és a MÁV Zrt. az adatokat (operatív) az előzetes regisztrációs időszak során közlekedéspolitikai célokra (például a vasúti teherfuvarozás fejlődésének bemutatása) felhasználhatja és az üzleti jelentésében – esetlegesen – megjelenítheti, valamint azokat harmadik fél részére hozzáférhetővé teheti (például: közlekedéspolitikai tanulmányok elkészítéséhez).

1. **Megismerésre jogosultak köre**

A MÁV Zrt. biztosítja, hogy az előzetes regisztrációs lapon szereplő adatokat kizárólag azon munkavállalói ismerjék meg, akiknek munkaköri kötelezettsége összefügg az adatkezelés céljának előmozdításával.

1. **Az adatkezelés időtartama**

Az előzetes regisztrációs lapon szereplő adatokat a MÁV Zrt. alapvetően az adatkezelés céljának eléréséig kezeli.

A regisztrációs lap a későbbi támogatási dokumentáció részét képezi. A támogatási jogviszony létrejötte esetén az államháztartásról szóló törvény végrehajtásáról szóló 368/2011. (XII. 31.) Korm. rendelet alapján a MÁV Zrt. a támogatással kapcsolatos valamennyi dokumentumot köteles a támogatás felhasználására vonatkozó beszámoló jóváhagyásától számított legalább 10 évig megőrizni.

**III) Adatok tárolásának módja, az adatkezelés biztonsága**

A MÁV Zrt. az adatokat a mindenkor hatályos adatvédelmi jogszabályok betartása mellett kezeli és tárolja. Az adatok kezelése, feldolgozása és nyilvántartása során a MÁV Zrt. által igénybe vett és alkalmazott valamennyi elektronikus és papír alapú adat-nyilvántartási rendszer kizárólag az adatkezelésre jogosult személyek számára hozzáférhető. A MÁV Zrt. az adatkezelési tevékenység során valamennyi szükséges intézkedést megtesz, illetőleg valamennyi, az esetlegesen felmerülő kockázatok minimalizálása céljából elengedhetetlen technikai, szervezeti és szervezési, illetve egyéb műszaki feltétellel rendelkezik, hogy a kezelt adatok ne lehessenek jogellenes nyilvánosságra hozatal, jogosulatlan adattovábbítás és hozzáférés, módosítás, vagy megsemmisülés tárgyai.

Az adatkezelési tájékoztatásban foglaltakat megismertem, az abban foglaltakat elfogadom.

Kelt: Budapest, 2021. ….

…………………………….

 kérelmező cégszerű aláírása

 p.h. cégszerű aláírásra jogosult(ak) tisztségének megnevezése

 kérelmező (vasúti társaság) elnevezése

**3. melléklet**

**Rendszerleírás a 2021. évet illetően**

A rendszerleírást kérjük a ,,3. MELLÉKLET\_RENDSZERLEÍRÁS” elnevezésű dokumentumban elkészíteni!

Kijelentem, hogy a rendszerleírásban szerepeltetett adatok a valóságnak megfelelnek.

Kelt: Budapest, 2021. ….

…………………………….

 kérelmező cégszerű aláírása

 p.h. cégszerű aláírásra jogosult(ak) tisztségének megnevezése

 kérelmező (vasúti társaság) elnevezése